እንደተባለዉም ኢትዮጵያ ዉስጥ ወይም ሃበሻ ላይ በአክሱማዊት ዘመነ መንግሥት ኃይማኖታቸዉን ይዘዉ በሰላም ነዉ የኖሩት ። እነዚህ ስደተኞች ወደ ሃገራቸዉ ከተመለሱ በኋላ ስለ ሃበሻ ሁኔታ ስለ ሃበሻ ንጉስ ስለ ሃገሪዉዉ ያስተላለፉት መልክት ቢኖር ኃይማኖታቸዉን በሰላም ማከናወናቸዉን ጥሩ ሃገር እንደሆነች መስክረዉ ነዉ ያለፉት ። ከዝያን ጊዜ ጀምሮ ሃበሾች በነብዩ መሐመድ ዙርያ ጠፍተዉ አያዉቁም። በየትኛዉም ወቅት ነብዩ መሐመድ በሚያጋጥማቸዉ እክል ሁሉ ሃበሾች፤የኛ ወገኖች አብረዉ ከሳቸዉ ጋር ይኖሩ ነበር።ለምሳሌ ኡሁድ በተባለዉ ዉግያ ጊዜ ማለትም ነብዩ መሐመድ ወደ መዲና ወደምትባለዉ ቦታ ከተሰደዱ በኋላ የመካ ወገኖቻቸዉ 500 ኪሎ ሚትር ላይ በሳቸዉና በተከታዮቻቸዉ ላይ ወረራ አድርገዉባቸዉ ነበር። በዚያን ጊዜ አንድ የአበሻ ልዑክ እሳቸዉ ጋር ደርሶ ስለነበር የሳቸዉን ሕይወት ለማትረፍ አበሾች ከፍተኛ መስዋዕትነት ከፍለዋል። የሚገርመዉ የነብዩ መሐመድ ባልደረቦች ድሆች ጎስቋሎች ነበሩ። በዝያን ጊዜ ደግሞ ሃበሾች በኃብት ከአረቦች በተሻለ የስልጣኔ ደረጃ ላይ ሁሉ ነበርን ወደ ሃገራቸዉ መጥተዉ ምግብ አልባሳት እዝያ ላሉ ችግረኞች ያደሉበት ሁኔታ ሁሉ አለ። ነብዩ መሐመድን ያሳደገቻቸዉ ሴት በረካ ትባላለች፤ ሃበሻ ናት፤ የመጀመርያዉ ነብዩ መሐመድ ጥሪያቸዉን ሊጀምሩ ከአማኞች መካከል አንዱ ቢላል ይባላል፤ በኋላ ላይ የአዛን ጥሪ ሃላፊ አድርገዉታል፤ ይህ በአሁኑ አገላለጽ የማስታወቅያ ሚኒስቴር እንደማለት ነዉ።
